 **Centre for International Teacher Education**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |

**Instrumentkode:**

**(Kode om by transkripsie te voeg)**

**Onderwysers as agente van sosiale samehang: Gevallestudie van Suid-Afrikaanse skole**

**ONDERHOUDSKEDULE: LEERDERFOKUSGROEP**

**A. ADMINISTRATIEWE BESONDERHEDE**

Leerderfokusgroep #: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Graad van leerders: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aantal meisieleerders in fokusgroep: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aantal seunleerders in fokusgroep: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naam van die skool: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Onderhoudvoerder: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Onderhouddatum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Duur van onderhoud: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oudiolêer van onderhoud gerugsteun na: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rugsteundatum van oudiolêer van onderhoud: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum van onderhoudtranskripsie voltooi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Instruksies vir veldwerkers**

*Begin deur jouself voor te stel en iets interessants oor jouself te vertel.*

*Speel ŉ prettige ysbreker-speletjie. Die leerders sal nie noodwendig gemaklik voel tensy hulle op hul gemak met jou is nie.*

**OM MEER VAN JOU TE LEER**

1. **Stel jouself asseblief voor deur jou naam te sê en iets interessants oor jouself te vertel.**
   1. Hoekom het jy besluit om na hierdie skool te kom?

*VIR VELDWERKERS: DIE DEFINISIE VAN ‘SOSIALE SAMEHANG’ SOOS VERWOORD DEUR DIE DEPARTEMENT VAN KUNS EN KULTUUR*

*Die Departement van Kuns en Kultuur definieer* ***sosiale samehang*** *as die* ***mate van sosiale integrasie en insluiting in gemeenskappe en die samelewing as geheel, en die mate waarin wedersydse samehorigheid onder individue en gemeenskappe uitdrukking vind.***

*Ingevolge hierdie definisie is ŉ gemeenskap of samelewing samehangend tot die mate waarin die ongelykhede, uitsluitings en teenstrydighede op grond van etnisiteit, geslag, klas, nasionaliteit, ouderdom, gestremdheid of enige ander onderskeidings wat verdeling, wantroue en konflik meebring op ŉ beplande en volhoubare manier verminder en/of uitgeskakel word – met gemeenskapslede en burgers as aktiewe deelnemers wat saamwerk vir die bereiking van gedeelde doelwitte wat ontwerp is en waarop ooreengekom is om die lewenstoestande van almal te verbeter. Bron: Vertaal uit http://www.dac.gov.za/taxonomy/term/380*

**JOU SIENINGS**

1. **Wat beteken dit vir jou om ŉ Suid-Afrikaner te wees?**
   1. Wanneer die regering praat oor die noodsaaklikheid van verdraagsaamheid, respek en sosiale samehang in Suid-Afrika, wat dink jy bedoel hulle? Wat verstaan jy onder hierdie terme?
   2. As jy dink aan die gemeenskap waarin jy leef, hoe sal jy die verhoudings tussen mense van verskillende agtergronde beskryf?

**ONDERWYSERS BY JOU SKOOL**

1. **Beskryf die drie hoofeienskappe wat jy met jou ideale onderwyser vereenselwig (die een wat jou help met die uitdagings waarvoor jy te staan kom).**
2. **Beskryf jou verhoudings met jou onderwysers by die skool.**
   1. Dink jy onderwysers by hierdie skool het oor die algemeen respek vir die leerders? Vertel my meer.
   2. Vertrou jy jou onderwysers? Vertel my meer.

**JOU KURRIKULUM EN HANDBOEKE**

1. **In watter leerarea leer jy die meeste oor kwessies soos respek vir ander, hoe om konflik te hanteer, antirassisme, en hoe om ŉ verantwoordelike Suid-Afrikaner te wees? Wat het jy spesifiek in hierdie leerareas geleer?**
2. Vertel my van die soort handboeke wat jy in Lewensoriëntering, Geskiedenis en Afrikaans gebruik wat jou help nadink oor hoe jy ŉ beter persoon, vriend, Suid-Afrikaner en Afrikaan kan wees.
3. Watter onderwerp in die Lewensoriëntering-kurrikulum het jy die meeste geniet? Vertel my meer daarvan.
4. Oor watter ander onderwerpe sal jy graag meer wil leer? Vertel my meer daarvan.

**JOU SKOOL**

*SCENARIO-AANTEKENING vir veldwerkers:* Probeer by die skoolhoof of iemand anders by die skool uitvind watter van die drie scenario’s hier onder die meeste van toepassing is op die leerders by die studieskool.

Die praktiese reël wat ons op 21 April 2016 bespreek het, was dat dit wenslik is om ŉ scenario vir leerders te skets wat EKSTERN tot hul daaglikse ervaring is.

***Verbeel jou die volgende gebeur:*** ŉ Geveg breek onder leerders in jou klaskamer uit. Een leerder slaan ŉ ander een. Die ander leerders help om die geveg te beëindig. Die bakleiende leerders word na ŉ senior onderwyser gestuur om die saak uit te sorteer. Dit kom aan die lig dat die geslaande leerder die ander leerder afgeknou en geterg het omdat hy ŉ immigrant van ŉ buurland is.

OF

***Verbeel jou die volgende gebeur:*** Op die speelgrond omring ŉ groep seuns en meisies ŉ jong meisie en skree en wys op spottende maniere na haar. Die meisie huil, en jy vra ŉ paar vriende wat aangaan. Hulle sê die meisie word gespot omdat sy glo van meisies en nie van seuns hou nie.

OF

***Verbeel jou die volgende gebeur:*** In die saal by die skool word ŉ jong leerder vorentoe geroep en gevra om langs die skoolhoof te staan. Die hoof vertel vir die skool dat die meisie nie respek vir die skooluniform het nie omdat sy ŉ serp aanhet. Die hoof sê vir die meisie om haar serp af te haal om te bewys dat sy ŉ leerder by julle skool wil wees.

**Vrae**

1. **Hoe voel jy hieroor? Wat dink jy moet gedoen word?**
   1. Hoe het jou onderwysers jou geleer om voorvalle soos hierdie te hanteer?
   2. As jy ŉ onderwyser was, hoe sou jy dit in jou klaskamer hanteer het?
2. **Wat sal jy graag by die skool wil leer om jou te help om verhoudings te bou met leerders van verskillende agtergronde, wat verskillende tale praat of van ŉ ander nasionaliteit as jy is?**
3. As daar een ding is wat jou skool kan doen om beter verhoudings tussen leerders van verskillende agtergronde te bou, wat sou dit wees?

**JOU VRIENDSKAPPE**

1. **Vertel my hoe jy vriende geraak het met die mense wat jy as jou vriende beskou.**
   1. Wat maak dat hulle jou vriende is?
2. **Navorsing toon dat vriendskappe tussen mense van verskillende agtergronde nie baie algemeen is nie. Hoekom dink jy is dit so?**
   * DIE EINDE -